###

####

Originalbiletet

Etter bruk av filteret “Rutenett”

Du har tilgang til filteret frå biletmenyen via Filter → Teiknefilter → Mønster → Rutenett

Dette filteret teiknar eit rutenett på biletet. Du kan bestemma `linjebreidde`, `avstand`, `forskyving` og ulike fargar for linjene og krysningspunkta for linjene. I utgangspunktet bruker filteret forgrunnsfargen i verktøykassa som linjefarge.

Dersom du set linjebreidda til 0, vil bare krysspunkta vere synlege som små kryss.

####

Du kan setje verdiane for dei vassrette og loddrette linjene og for krysspunkta kvar for seg. Normalt er innstillingane for linjene låste saman for å gi eit symmetrisk resultat, men du kan klikka på lenkesymbolet for å opna låsen og t.d. bruke ulike fargar på linjene.

Førehandsvising

  Førehandsvisinga syner endringane i gitteret etter kvart som du endrar parametra. Endringane blir ikkje lagt inn i biletet før du trykker på knappen OK.

Linjebreidde

  Bestemmer breidda på streken linjene eller symbola i krysspunkta blir teikna med.

Avstand

  Dette bestemmer avstanden mellom linjene i rutenettet. For Krysspunkta bestemmer dette parameteret kor stor del av innerdelen av krossen som skal vere utan farge.

Forskyving

  Bestemmer kor mykje rutenettet skal forskyvast i høve til øvre, venstre bilethjørne. For krysspunkta bestemmer dette parameteret armlengda på krossane.

Fargeveljarane

  Dersom du klikkar i desse boksane, vil du opna for ein fargeveljar som kan brukast for å bestemma fargen på linjene i rutenettet og for krysspunkta.