###

Revision History
Revision $Revision: 2473 $ | 2007-11-30 | kost

Dette filteret vil bli fjerna i framtidige versjonar (frå versjon 2.6).

####

Originalbiletet

Verknad av filteret “Bytt fargeområde”

Til skilnad frå filteret Bytt fargar bruker dette filteret fargar frå eitt definert fargeområde for å bytte farge i eit anna, definert fargeområde. Sagt på ein annan måte: for kvar biletpiksel blir verdiane for kvar av fargekanalane bytt ut i høve til ein utskiftingsstabell. Fargeområdet kan bli flytta, strekt ut, komprimert og/eller invertert.

Det er ikkje slik at bare fargar definerte i fargeområdet i målet blir påverka av kjeldefargane. Fargar som ikkje er definerte, blir samanlikna på same måten og ekstrapolerte til målfargen.

####

Du har tilgang til filteret frå biletmenyen via Fargar → Kart → Bytt fargeområde

####

Førehandsvising

  Førehandsvising: Dersom denne er avkryssa, vil alle endringane bli viste her etter kvart før dei blir lagt inn i originalbiletet.

Frå dette fargeområdet

  Dei to fargeboksane blir brukte for å definera kva for fargeområde som skal bli brukt som kjelde. Området vil vere frå fargen definert i fargeruta Frå til fargen definert i ruta Til. Når du opnar dialogen, er forgrunnsfargen og bakgrunnsfargen definert i verktøykassa brukt i desse boksane. Klikkar du på ein av fargeboksane vil du få opp fargeveljaren slik at du kan bestemme fargane.

  Hugs bare på at når du vel ein farge, vel du eigentleg tre ulike fargekanalar.

  Dersom både kjeldefargen og målfargen er den same i noen av kanalane, er dette ein feil. Du kan ikkje avbilde ein enkelt verdi på målområdet. Sjølv om filteret ser ut til å godta dette, vil det føre til uventa resultat.

Til dette fargeområdet

  Desse to fargeboksane verkar som omtalt ovanfor, men set grensene for fargeområdet i målbiletet.